সংবাদমাধ্যম যাতে তাঁর পরিবারের লোকজনকে বিরক্ত না করে সেই ব্যাপারে খানিকটা ধমকের সুরেই বলেছিলেন সলমন, ‘বিয়ে হলে আপনাদের জানাব’। তার পরেই মুম্বইয়ের একটি সংবাদপত্রকে জানিয়েছেন যে তিনি আসলে সন্তান চান, বিয়ে হলে খুশিই হবেন কিন্তু না হলে...
তার পর থেকেই জল্পনা শুরু হয়ে গিয়েছে বলিউডে। সত্যিই কি তাহলে বিয়েটা হচ্ছে না? কিন্তু শুধু পাত্রের কথা দিয়ে তো আর পুরো সত্যটা জানা যায় না। অবশেষে মুখ খুললেন পাত্রী। 
ইনস্টাগ্রাম এবং টুইটারে একটি পোস্টে তিনি লিখেছেন, ‘প্রিয় বন্ধুরা, গুজবে প্রতিক্রিয়া জানানোর ইচ্ছা আমার ছিল না কিন্তু আমার মনে হয় এবার আমার স্পষ্ট করে জানানো উচিত যে আমার আগে কখনও বিয়ে হয়নি এবং বিয়ের পোশাক পরার জন্য আমার কোনও তাড়া নেই। ঈশ্বর সকলের মঙ্গল করুন।’ 
গোটা পোস্টে  একবারও সলমনের নামও উচ্চারণ করেননি তিনি এবং সলমনের সঙ্গে তাঁর সম্পর্কের কথাও কোথাও উল্লেখ নেই। কিছুদিন আগে ইন্টারনেটে ছড়ায় যে লুলিয়ার আগে বিয়ে হয়েছিল মারিয়াস মোগা-র সঙ্গে। মুম্বইয়ের একটি গসিপ ম্যাগাজিনই এই তথ্যটি ছড়ায়। মারিয়াসের সঙ্গে লুলিয়ার ঘনিষ্ঠ ছবিও পোস্ট করে তারা। 
কিন্তু হঠাৎই তিনি আগে বিয়ের কথা অস্বীকার করে বসলেন। তবে নীচের এই ছবিটি কি মিথ্যা নাকি এর পিছনে অন্য কোনও গল্প আছে? 

লুলিয়া ও মারিয়াস মোগা
রহস্য সত্যিই বেশ ঘনীভূত এবার।